**Սպիտակ համայնքի ղեկավար Քաջայր Նիկողոսյանի ուղերձը՝ Սոցիալական աշխատողի օրվա առթիվ**

\_\_\_\_\_\_\_\_\_\_\_\_\_\_\_\_\_\_\_\_\_

 Վ վՍոցիալական ոլորտի հարգելի աշխատողներ, սրտանց շնորհավորում եմ ձեզ մասնագիտական տոնի՝ Սոցիալական աշխատողի օրվա առթիվ։

Անգնահատելի է Ձեր դերը մարդու կյանքի որակի բարելավման և առողջ հասարակության ձևավորման գործում:

 Տարեցտարի մենք տեսնում ենք սոցիալական աշխատողի ինստիտուտի կայացումն ու զարգացումը, ինչը հավատ է ներշնչում, որ հասարակության խոցելի խավերի իրավունքների պաշտպանությունը և արժանապատիվ կյանքի ստեղծման տեսլականը ամուր հողի վրա են:

 Հարգելի՚ սոցիալական աշխատողներ, այսօր դուք ծավալուն և անձնազոհ աշխատանք եք տանում Լեռնային Ղարաբաղից բռնի տեղահանված մեր հայրենակիցների խնդիրները մեղմելու հարցում:

 Դուք իրականացնում եք մի առաքելություն, որն ուղղված է կյանքի դժվարին իրավիճակում հայտնված անհատին, ընտանիքին, պարզապես կարիքավորին օգնելու, և խնդիրների լուծման համար արդյունավետ լուծումներ փնտրելուն: Այս դժվարին աշխատանքում մասնագիտական լուրջ պատրաստվածության հետ մեկտեղ կարևորագույն տեղում է մարդասիրությունը, առանց որի անհնարին է պատկերացնել այս աշխատանքը:

 Համոզված եմ, որ արժանապատիվ աշխատանքով և մասնագիտական բարձր որակներով, նույն բարությամբ ու հոգատար համբերատարությամբ դուք կշարունակեք իրականացնել ձեր առաքելությունն՝ ի նպաստ առողջ հասարակության կերտման։

 Եվս մեկ անգամ շնորհավորում եմ Ձեզ մասնագիտական տոնի առթիվ, մաղթում քաջառողջություն, երջանկություն, հաջողություններ կյանքում, և ձեր պատվաբեր ու դժվարին աշխատանքում: